1. HRVATSKI JEZIK

**Veliko i malo formalno slovo Š š** – sat usvajanja novog nastavnog sadržaja

Nadam se da ste svi napisali jučerašnje domaće zadaće. Danas nam je na redu nešto novo. Naučit ćemo jedno slovo, koje smo zapravo već u školi zajedno i upoznali. Samo ćemo ovome slovu nešto dodati.

Pogledajte sljedeće sličice i riječi. Pročitajte tu rečenicu.

 **JE U**  .

* *Tko je na slici?*
* *Gdje je miš?*

(MIŠ JE U ŠUMI.)

* *Koji glas čujete na kraju riječi* ***MIŠ****?*
* *Koji glas čujete na početku riječi* ***ŠUMA****?*

Danas ćemo naučiti čitati i pisati veliko i malo tiskano slovo Š š.

Sada otvorite svoje šarene početnice na 28. stranici i zamolite roditelje da vam pročitaju pjesmu na početku stranice.

* *U kojim ste riječima čuli glas Š?*

Sada riješite 2. zadatak – pronađite glas Š.

Slovo Š isto je kao i slovo S, koje smo učili pisati u školi, samo što ono na svom vrhu ima kvačicu, koju kod velikog tiskanog slova pišemo izvan crtovlja, a kod malog tiskanog slova š pišemo u prvu prazninu, kao što vam je i prikazano u početnici.

Sada možete riješiti 3. zadatak i pronaći slovo Š u riječima, a nakon toga krenite pisati slovo Š š u crtovlje u 4. zadatku.

Vjerujem da vam neće biti teško jer ste već naučili pisati slovo S.

Nakon što ste napisali slova u crtovlje u 4. zadatku, možete prijeći na 29. stranicu riješiti preostale zadatke. Riječi i rečenice u 5. i 6. zadatku pročitajte više puta dok ne izvježbate čitati.